b'\n_START_ARTICLE_\nJohn Cody Risch\n_START_SECTION_\nBakgrunn\n_START_PARAGRAPH_\nRisch drev tidligere med terrengl\xc3\xb8p, og vant flere delstatsmesterskap p\xc3\xa5 high school-niv\xc3\xa5, b\xc3\xa5de i terrengl\xc3\xb8p og friidrett. Under sitt andre \xc3\xa5r p\xc3\xa5 high school ble han utfordret av sin trener til \xc3\xa5 pr\xc3\xb8ve kappgang, og da han \xc3\xa5ret etter fikk diagnosen osteoporose byttet han til kappgang permanent. I 2014 vant han kappgang under NAIA-mesterskapet innend\xc3\xb8rs (National Association of Intercollegiate Athletics).\n_START_SECTION_\n2015\n_START_PARAGRAPH_\nRisch deltok uttaket til Pan American Race Walking Cup, og kom p\xc3\xa5 fjerdeplass i uttaket, og ble med det ikke tatt ut. Han vant USA-mesterskapet i 5 km kappgang 2015 i mai, og under USA-mesterskapet i friidrett 2015 kom han p\xc3\xa5 fjerdeplass p\xc3\xa5 20 km kappgang. _NEWLINE_Han var rangert som nr 4 i USA p\xc3\xa5 20 km kappgang dette \xc3\xa5ret, med tiden sin fra uttaket til Pan Am Cup.\n_START_SECTION_\n2016\n_START_PARAGRAPH_\nI februar kom Risch p\xc3\xa5 andreplass p\xc3\xa5 1 mile kappgang under innend\xc3\xb8rsstevnet Millrose Games i New York._NEWLINE_Han deltok i Lag-VM i kappgang 2016 (2016 IAAF World Race Walking Team Championships) i Roma, men fullf\xc3\xb8rte ikke. Under USA-mesterskapet i friidrett 2016 deltok han p\xc3\xa5 20 km kappgang, og kom p\xc3\xa5 femteplass. Dette mesterskapet var ogs\xc3\xa5 uttak til OL, men han ble ikke tatt ut.\n_START_SECTION_\n2017\n_START_PARAGRAPH_\nUnder uttaket til Pan American Race Walking Cup 2017 kom han p\xc3\xa5 sjetteplass. Han vant USA-mesterskapet i 5 kilometer kappgang 2017 i juni, dette var andre gang han vant denne \xc3\xb8velsen.'